Facebook ijtimoiy tarmog‘ida yosh chaqaloqni mopedda o‘zi bilan olib ketayotgan ayol tasvirlangan fotosurat tarqaldi. Foydalanuvchilarning so‘zlariga ko‘ra, bu holat Andijon shahrida yuz bergan. Suratdan ko‘rish mumkinki, ayol hech qanday texnika xavfsizligi qoidalariga rioya qilmagan. Ayolda ham, chaqaloqda ham himoya vositalari yo‘q. Ijtimoiy tarmoq foydalanuvchilari bu holatdan g‘azablanishgan. Nafaqat o‘zi, balki farzandi hayotini ham xavf ostiga qo‘ygan bu ayolning xatti-harakatlari tushunmovchilikka sabab bo‘ldi.